o
Derek Prince
Tuomio alkaa Herran huoneesta 3/3
Nyt katsomme hetken Mat 24:11.
Siinä on kuva viimeisistä tapahtumista
ja kaikkien pitäisi osata tämä jae ulkoa.
Jeesukselta kysytään "mikä on merkkinä Sinun tulostasi?"
Hän antaa useita merkkejä, joista yksi on väärät profeetat.
Hän puhuu niistä neljästi 21 jakeessa.
Jeesus varoittaa meitä, ettei kukaan johdata meitä harhaan.
Jokainen joka sanoo: "ei minua voi johtaa harhaan",
on jo johdatettu harhaan, sillä Jeesus sanoo, että
sinut voidaan johtaa harhaan, ellet ole varovainen.
Jae 11: "Silloin (uskon, että tämä tarkoittaa meidän aikaamme)
monta väärää profeettaa ilmaantuu, ja he johtavat useita harhaan."
Miten voit taata, että se ei tapahtuisi sinulle,
koska useita johdetaan harhaan.
Katsokaamme hetki kuvaa oikeasta ja väärästä profeetasta.
Takaisin Jer 23.
Jer 23: 16-18
Jeremian ongelmana olivat väärät profeetat,
mikä sai hänet käyttäytymään kuin humalainen.
Katsotaanko sitä jaetta? Mahdanko löytää sen?
Se on samassa luvussa, 23:9:
"Sydämeni on murtunut rinnassani väärien profeettojen tähden ...
Jeremian sydän oli murtunut.
Luuni tutisevat. Olen kuin juopunut, kuin mies, joka viinistä horjahtelee.
Herran vuoksi, Hänen pyhien sanojensa tähden."
hepreaksi: "Hänen pyhyytensä sanojen tähden".
Nyt sanot, että ei Pyhä Henki pane koskaan
käyttäytymään juopuneen tavoin.
Et voi näyttää väitettäsi toteen Raamatun perusteella,
koska Jeremia käyttäytyi kuin juopunut mies.
Se ei kuitenkaan ollut siunaus vaan hänen reaktionsa
väärien profeettojen tähden. Hän oli tyrmistynyt.
Sana kuvaa hyvin tilannetta, Jeremia ei voinut sietää sitä menoa.
Olen nähnyt ihmisten juopuvan Pyhästä Hengestä.
Katson kuitenkin hedelmää ja sitä, mitä siitä seuraa.
Muista, että Jeremia käyttäytyi kuin humalainen Herran vuoksi
ja Hänen pyhien sanojensa tähden.
Ellei Herran sanaa saarnata, miten tiedämme mikä aiheuttaa reaktiot?
Jos tutkit UT:ia, niin huomaat, että yliluonnolliset tunnusmerkit on aina
tarkoitettu seuraamaan ja vahvistamaan sanan julistusta.
Mark 16: "Niitä, jotka uskovat, seuraavat nämä tunnusmerkit ..."
ja sama teema kulkee läpi Apostolien tekojen
aina Heprealaiskirjeeseen. Ellei sanaa saarnata,
miten voit tietää mistä tunnusmerkit ovat peräisin?
Palatkaamme siihen mitä Jeremia sanoo
oikeista ja vääristä profeetoista, Jer 23:16-18.
Ensin puhutaan vääristä:
Jer 23:16-18 "Näin sanoo Herra Sebaot: - Älkää kuunnelko
tuollaisia profeettoja, älkää sanoja, joita he julistavat.
He pettävät teitä! Omia kuvitelmiaan he vain puhuvat, eivät Minun sanojani.
Niille, jotka halveksivat minua, he hokevat:
Herra sanoo: 'Te saatte elää rauhassa.'
Niille, jotka paaduttavat sydämensä, he vakuuttavat:
'Teitä ei kohtaa mikään onnettomuus.'
Näette, että se on valhetta.
Nuo ihmiset johdetaan harhaan heidän omaksi tuhokseen.
Profeetta voi profetoida kaikenlaisia mukavia asioita sinulle,
mutta ellet vaella Jumalan totuuden mukaan, et kelpaa.
Väärä profeetta johtaa sinut harhaan.
Sitten Jeremia jatkaa kuvaamalla mitä on olla profeetta.
"Mutta kuka heistä oli läsnä, kun Minä, Herra, tein päätökseni?
Kuka heistä näki Minut ja kuuli, mitä Minulla on mielessäni?
Kuka kuunteli Minua tarkoin ja ymmärsi sanani?"
Oikeaa profeettaa neuvoo Jumala.
Tämä on hyvä kuva itämaisesta ja Lähi-Idän kulttuurista,
jonka mukaan palvelija istui odottamassa herransa ohjeita.
Palvelija saattoi odottaa kaksikin tuntia eikä mitään vielä tapahtunut.
Hyvin harvat ovat halukkaita seisomaan kahta tuntia
odottaen kuulevansa jotain.
"Herra, jotain on tapahtumassa tuolla linnunradassa.
Haluaisin tietää mitä se on,
tai mikä on tuo poliittinen liikehdintä tuolla.
Otan vähän vapaata ja selvitän mitä on tekeillä."
Tämä ei kelpaa.
Ihmisen, jolle Jumala puhuu, on kuunneltava Herran neuvoja.
Hänellä on oltava palvelijan henki ja sellaisia ihmisiä on harvassa.
Älkää pitäkö minua kyynisenä. Puhun runsaasta kokemuksestani.
Kiitos Jumalalle niistä, jotka ovat nöyriä ja niistä, jotka
Jumala on liittänyt julistamaan kanssamme.
He ovat poikkeus, ei sääntö.
Jatkamme vielä profeetoista.
Jakeet 21 ja 22 puhuvat vääristä profeetoista:
"Minä en ole lähettänyt tuollaisia profeettoja, mutta silti
he juoksevat joka suuntaan. Minä en ole puhunut heille,
mutta silti he esiintyvät Minun profeettoinani.
Jos he olisivat olleet läsnä ja kuulleet, mitä Minä
päätin tehdä, he julistaisivat kansalleni Minun päätöksiäni ja
saisivat sen kääntymään pahoilta teiltään ja pahoista teoistaan."
Herran profeetta ei koskaan te kompromissia pahan kanssa.
Ei koskaan.
Profeetta, jolla on Herran sana, saa kansan kääntymään pahoilta teiltään.
Mutta profeetat, jotka juoksevat joka suuntaan ilman sanaa Jumalalta,
eivät siunaa ketään.
Ehkä olen ollut karismaattinen liian kauan kertoakseni totuuden.
En väitä nähneeni kaikkea, mutta paljon olen nähnyt.
"Veli, haluatko sanan Herralta?
Anna kun panen käteni päällesi ja profetoin sinulle."
Ei kuitenkaan minulle.
Katson tarkkaan kuka panee kätensä minun päälleni.
Raamattu sanoo, että harkitse kätten päällepanemista.
Voitte lukea tämän kiinnostavan kirjan. Siinä on jotain tuosta aiheesta.
Palaamme Hes 22:een ja
katsomme koko Raamatun surullisimpia jakeita.
Hesekiel on listannut profeettojen, pappien, päämiesten ja
kansan synnit ja lopulta hän sanoo jakeessa 30:
"Minä etsin heidän joukostaan miestä, joka vahvistaisi muurin,
seisoisi lujana sen aukossa ja torjuisi maataan uhkaavan tuhon,
mutta sitä miestä en löytänyt.
Jumala ei löytänyt yhtä ainutta miestä.
Niin Minä syöksin heihin kaiken vimmani, tuhosin heidät vihani tulella ..."
Jos hän olisi löytänyt yhdenkin miehen, se olisi muuttanut historiaa.
Mitä hän halusi miehen tekevän?
rakentamaan muurin ja seisomaan sen aukossa.
Muurin rakentaminen tarkoittaa uskoakseni palaamista uskon juurille.
Muurin aukossa seisominen on esirukousta, mutta
muurin rakentamisen ja muurin aukossa seisomisen on
tapahduttava käsi kädessä.
Et voi seistä muurin aukossa, ellei ole muuria.
Muurit ovat sortuneet. Mikä on muurin tehtävä?
Se jakaa ja erottaa ja sulkee toisen paikan toisesta.
Aikamme seurakunnissa hengelliset suojamuurit ovat sortuneet.
Ihmistä tarvitaan rakentamaan muurit uudelleen,
jos ne voidaan enää rakentaa.
Sitten tarvitaan esirukoilijoita seisomaan muurin aukossa.
Olen kuullut Johanneksen sanovan näin ja
olen hänen kanssaan samaa mieltä:
Esirukous ei ole vain rukousta vaan lujaa asennetta,
se on paikka, johon asetut Jumalan ja Hänen vihansa kohteiden väliin.
Sanot: "Herra he ansaitsevat tuomiosi, mutta
jos lyöt heitä niin lyö ensin minua."
Esirukous on elämän panemista likoon.
Se ei ole vain muutama tunti rukousta silloin tällöin.
Abraham oli esirukoilija.
Kun Herra ja kaksi enkeliä tulivat hänen luokseen,
Herra selitti, että menemme tarkistamaan Sodoman tilanteen,
Olemme kuulleet sieltä kauheita uutisia.
Kaksi enkeliä meni edellä.
Raamattu sanoo: "Abraham anoi Herralta armoa Sodoman asukkaille."
Muistatte kuinka hän tinki: Jos siellä on 50, 45,
40, 30, 20, 10 hurskasta.
Herra sanoi: Jos siellä on 10 hurskasta, niin säästän Sodoman.
Mutta ei ollut.
Abraham vetoamassa Herran edessä Sodoman puolesta
on mahtava esimerkki esirukoilijasta.
Esirukous ei ole vain rukousta vaan asettumista Jumalan eteen.
Puhun vielä lyhyesti muureista, jotka ovat nurin.
Puhun rajalinjoista ja erottelusta, jotka on häivytetty.
Olen Raamatusta oppinut, että
Jumala sietää pahuutta yllättävän pitkään.
Mutta 1 Mos perusteella näyttää siltä, että on kaksi rajaa,
joita Jumala mustasukkaisesti vartioi.
Toinen liittyy Nooan aikaan, 1 Mos 6.
Kun enkelit alkoivat yhtyä ihmisten tyttäriin, Jumala sanoi: "Nyt riittää!"
Nämä eivät olleet saatanan enkeleitä
vaan nämä ovat enkeleitä manalan pimennoissa ikuisissa kahleissa
odottamassa tuomion toteutumista. 2 Piet ja Juudas kirjoittavat niistä.
Näistä kerrotaan myös klassisessa mytologiassa.
Kun raja oli ylitetty, oli menty liian pitkälle,
Jumala sanoi: "Olkoon siis hänen (ihmisen)
elinikänsä enintään 120 vuotta."
Toinen raja-aita, joka on tärkeä Jumalalle,
on miehen ja naisen välinen ero.
Sodomassa ja Gomorrassa,
jotka olivat toinen esimerkki Jumalan tuomiosta,
oli jotain pielessä miehen ja naisen sukupuolieroissa.
Kun tuo raja on murrettu, tuomio on uskoakseni lähellä.
Vuosia sitten kuljin parturikampaamon ohi,
jonka lasiovessa oli yksi ainoa sana: "unisex"
(molemmille sukupuolille sopiva).
Ajattelin, että elämme todella lopun aikoja.
En tarkoita hiusmuotia vaan asennoitumista elämään.
Luen vielä erään kiistanalaisen Raamatun jakeen
ellette ole saaneet jo tarpeeksenne. 5 Mos 22:5:
5 Mos 22:5
"Nainen ei saa pitää yllään mitään miehen asuun kuuluvaa,
eikä mies saa pukeutua naisen vaatteisiin.
Jokainen, joka niin tekee, on iljetys Herralle, teidän Jumalallenne."
Heprean sana iljetys on "toibah". Se on voimakkain heprean ilmaus
jostain, mitä Herra sydämestään inhoaa.
Enpä usko, että Herra määrää vaatemuodin,
mutta uskon, että Hän tarkoittaa tätä:
"Miesten on pukeuduttava kuin miehet ja naisten kuin naiset",
niin, että tavatessa tietää onko kyseessä mies vai nainen.
Joskus ainoa tae siitä, että kyseessä on mies, on ollut parta.
Eräs merkki rajarikosta on se, että miehillä ei yleensä ole enää partaa.
Se on nykytrendin alkua.
Ei minullakaan ole partaa, joten en saarnaa mitään vastaan.
Näin taannoin valokuvan Dwight L. Moodysta ja
hänellä on muhkea parta.
Ajattelin, että onpa kaverilla leuka täynnä karvaa.
Sitten ajattelin, että Raamatun aikaan kaikilla miehillä oli parta.
Meistä se on outoa, mutta normaalia Jumalalle.
Jos urosleijonalta leikataan harjakset pois, niin mitä jää jäljelle?
Mitään sanomaton olio.
En tiedä saavatko sanani teiltä vastakaikua,
mutta hiljakkoin olimme meidän nuorimman tyttäremme häissä.
Tyttö on musta. Seremoniat olivat vaikuttavat,
kauneimmat häät missä olen koskaan ollut.
Häävastaanotto oli golfklubilla.
Mukana juhlissa oli henkilö, josta ei saanut selvää
oliko hän mies vai nainen vaikka kuinka katsoi.
Lopulta tulin siihen johtopäätökseen, että hän on nainen.
Hän oli herttainen, ystävällinen ja kohtelias.
Mutta ajattelin itsekseni, että mihin me oikein olemme tulleet?
Sanoisinpa, (arvoisat naiset, älkää suuttuko)
pääasiassa naiset ovat muuttuneet, eivät miehet.
Sehän oli Eeva, joka otti sen hedelmän.
En ole tässä sanelemassa elämäntyyliä tai vaatemuotia.
Tuon vain esiin sen, että "unisex" on aikamme näkyvä piirre.
Se on merkki siitä, missä olemme.
Luin taannoin eräästä perhelehdestä,
että Microsoftin eräässä ohjelmassa on "miten kirjoitan oikein" -opas.
Oppaassa on kaksi ohjetta.
Älä puhu miehestä tai naisesta vaan henkilöstä.
Älä puhu aviomiehestä tai vaimosta vaan puolisosta.
Ja Microsoft on aikamme suunnannäyttäjiä. Tämä on se suunta.
Meitä huiputetaan meidän tajuamatta, että maata kaivetaan jalkojemme alta.
Niinpä tuomion täytyy alkaa Herran huoneesta,
koska me Jumalan edustajina
emme ole antaneet Hänestä toden mukaista kuvaa.
Me olemme olleet omilla teillämme suurissa asioissa,
joista Jumala ei koskaan tingi.
Toivon, että olen antanut teille aihetta rukoilla.
Ehkä tämä on soveliasta.
Johannes, haluaisitko rukoilla? Tulisitko tänne eteen?
Tarvitsemme rukousta meidän kaikkien ja
Amerikan seurakuntien puolesta. Tule kanssani, Johannes.
Herra, tulemme eteesi ja kiitämme siitä,
että voimme vielä kuulla sanaa, joka perustuu Raamattuun.
Kiitos, että olemme saaneet kuulla totuuden sanoja.
Herra, olipa sanasi terävä kuin kaksiteräinen miekka,
me emme väisty emmekä peräänny.
Haluamme kuulla Herran sanaa, vaikka se tuntuisi tuskalliselta
ja tuskallista se on meille Kristuksen ruumiin jäsenille.
Me olemme yhdessä vastuussa Sinun kansasi kanssa,
koska me olemme Sinun kansaasi.
Emme voi sanoa "he" vaan meidän tulee sanoa "me".
Olemme tehneet syntiä, Herra. Meidän on sanottava
niin kuin Daniel sanoi oman kansansa puolesta,
vaikka hän oli puhdas ja hurskas Sinun silmissäsi, mutta silti
hänenkin piti sanoa, että minä olen tehnyt syntiä.
Isä, olemme murheissamme ja sydämemme on täynnä surua
sen tilanteen tähden johon Sinun seurakuntasi on mennyt.
Me olemme jo menneet kohti uskosta luopumista ja
laiminlyöneet Sinun sanaasi ja olemme rakastaneet vain itseämme.
Herra, anna meille anteeksi. Mitä muutakaan voisimme sanoa?
Anna anteeksi, Herra.
Anna anteeksi, että Pyhät Kirjoitukset on pantu sivuun.
Olemme ryhtyneet itse tuomareiksi ja
päättäneet mikä on merkityksellistä ja mikä ei.
Isä, olemme tehneet syntiä Sinun valtasuuruuttasi vastaan.
Olemme saastuttaneet Sinun sanaasi.
Olemme alentaneet Sinun säädöksesi.
Herra, kaiken kukkuraksi olemme murehduttaneet Sinun sydämesi.
Herra, me olemme ikään kuin ristiinnaulinneet Sinun Poikasi
uudelleen. Herra, anna anteeksi, me pyydämme.
Auta meitä palaamaan Sinuun niin, että Sinä voit palata meihin.
Herra, anna meille parannuksenteon lahja.
Emme edes tiedä miten palata ja kun ajattelemme seurakuntaasi,
emme edes tiedä mistä aloittaa.
Herra, anna meille parannuksenteon lahja,
todellisen parannuksenteon lahja seurakuntaasi.
Kun seisomme tässä edessäsi,
sanomme, että minä ja me olemme tehneet syntiä,
mutta haluamme ottaa paikkamme muurin aukossa
sinun armostasi ja Karitsan veren tähden.
Syntiemme anteeksisaamisen kautta huudamme puoleesi
Kristuksen ruumiin puolesta.
Amerikan seurakunnat ovat
niin monin tavoin siunattuja ja niin rikkaita,
että ne melkein muistuttavat Laodikean seurakuntaa.
"Me olemme rikkaita emmekä tarvitse mitään",
mutta silti emme tiedä kuinka köyhiä ja alastomia olemme
ja mitä tarvitsemme.
Herra, rukoilen, että annat meille silmävoidetta ja
avaat silmämme näkemään
todellisen tilamme Sinun edessäsi ja että katuisimme.
Auta meitä ostamaan kultainen luonne, Herra, Jeesuksen luonne.
Lahjat ovat olleet käytössämme niin pitkään, mutta
me tarvitsemme luonnetta, Herra.
Jumalallista luonnetta, joka punoutuu sieluumme,
luonnetta seurakuntiimme, sinun sanasi auktoriteettia,
Kristuksen luontoa, Jeesuksen kaltaisuutta.
Oi Isä, tuo se takaisin. Herra, kätke sanasi sydämeemme.
Älä anna sen kadota lounaan aikana.
Pysyköön se meissä ikuisesti.
Johda seurakuntiasi todelliseen parannuksentekoon.
Sinä olet yhä Herra, joka voi kääntää suuntamme.
Sinä voit sen nytkin tehdä.
Tämä on vielä armon päivä, jona voimme pelastua ja
kääntyä puoleesi ja tulla kansakuntamme valoksi.
Tee se, Isä, Poikasi tähden.
Muista liittosi, jonka teit kanssamme.
Muista Poikasi uhri. Muista Karitsan veri,
Jeesuksen kallis veri, jolla meidät ostettiin kalliilla hinnalla.
Muista risti ja käännä suuntamme. Jeesuksen nimessä. Aamen.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä